**Prijedlog**

Na temelju članka 16. stavak (1) i članka 17. stavak (1) Zakona o Vladi Hercegovačko-neretvanske županije-kantona („Narodne novine Hercegovačko-neretvanske županije- kantona”, br.: 03/07, 05/09), članka 166. Zakona o organizaciji uprave u Hercegovačko-neretvanskoj županiji- kantonu (“Narodne novine Hercegovačko-neretvanske županije- kantona”, broj: 09/09) i članka 53. stavak (2) Zakona o organizaciji organa uprave u Federaciji Bosne i Hercegovine („Službene novine Federacije Bosne i Hercegovine”, broj: 35/05), Vlada Hercegovačko-neretvanske županije-kantona na sjednici održanoj \_\_\_\_\_\_2023. godine, donosi

**UREDBU**

**O NAČELIMA ZA UTVRĐIVANJE UNUTARNJE ORGANIZACIJE**

**ŽUPANIJSKIH, GRADSKIH**

**I OPĆINSKIH ORGANA UPRAVE I UPRAVNIH ORGANIZACIJA**

**Poglavlje I. - OPĆE ODREDBE**

**Članak 1.**

**( Predmet )**

1. Ovom Uredbom se propisuju načela za utvrđivanje unutarnje organizacije organa i tijela uprave i upravnih organizacija Hercegovačko-neretvanske županije-kantona, bliže uređuje način izrade, sadržaj i donošenje pravilnika o unutarnjoj organizaciji, utvrđuju temelji i kriteriji za formiranje organizacijskih jedinica i sistematizaciju radnih mjesta, način rukovođenja u organu uprave, odnosno upravnoj organizaciji i druga pitanja od značaja za organizaciju i način rada županijskih organa uprave i upravnih organizacija.

(2)Ovom Uredbom se propisuju i načela za utvrđivanje unutarnje organizacije jedinstvenog organa uprave, odnosno službi za upravu i upravnih organizacija, koje se osnivaju u gradu,

odnosno općini, na području Hercegovačko-neretvanske županije-kantona, kao i druga pitanja navedena u stavku (1) ovog članka, ukoliko posebnim propisom gradskog, odnosno općinskog vijeća nije drugačije utvrđeno.

**Članak 2.**

**( Pravni okvir za unutarnju organizaciju organa uprave )**

Unutarnja organizacija organa i tijela uprave i upravnih organizacija iz članka 1. ove Uredbe (u daljem tekstu: organi uprave) utvrđuje se sukladno zakonima i drugim propisima kojima se uređuje organizacija i način funkcioniranja organa uprave u Federaciji Bosne i Hercegovine i Hercegovačko-neretvanskoj županiji-kantonu (u daljem tekstu: Županija), osnivaju županijski, gradski, odnosno općinski organi uprave, regulira radno-pravni status državnih službenika i namještenika u organima uprave, utvrđuju poslovi temeljnih djelatnosti organa uprave, dopunski poslovi temeljnih djelatnosti i poslovi pomoćne djelatnosti i određuju uvjeti za njihovo vršenje, kao i sukladno odredbama ove Uredbe.

**Članak 3.**

**( Načela na kojima se zasniva unutarnja organizacija organa uprave)**

Izrada i donošenje pravilnika, kojim se utvrđuje unutarnja organizacija organa uprave, mora se izvršiti na način da se mogu osigurati sljedeći načela:

1. da unutarnja organizacija bude racionalno i da osigurava uspješno i efikasno obavljanje svih poslova iz mjerodavnosti organa uprave;
2. da se grupiranje poslova u jednu cjelinu vrši prema njihovoj međusobnoj povezanosti

srodstvu, vrsti, opsegu, stupnju složenosti, odgovornosti i drugim uvjetima za njihovo obavljanje;

c) da se može ostvariti puna i ravnomjerna zaposlenost svih državnih službenika i namještenika i da mogu doći do izražaja njihove stručne i druge radne sposobnosti;

d) da se broj izvršitelja odredi tako da bude adekvatan vrsti, opsegu i složenosti poslova iz mjerodavnosti organa uprave;

e) da se izvrši pravilna raspodjela poslova iz mjerodavnosti organa uprave na poslove koje obavljaju državni službenici i poslove koje obavljaju namještenici.

**Poglavlje II. -SADRŽAJ I NAČIN DONOŠENJA PRAVILNIKA O UNUTARNJOJ**

**ORGANIZACIJI ORGANA UPRAVE**

**Članak 4.**

**(Sadržaj pravilnika o unutarnjoj organizaciji)**

(1) Pravilnik o unutarnjoj organizaciji organa uprave (u daljem tekstu: pravilnik) pored temeljnih odredbi, sadrži i odredbe kojima se utvrđuje:

1. organizacijske jedinice i njihova mjerodavnost,
2. sistematizacija radnih mjesta,
3. način rukovođenja organom uprave i organizacijskim jedinicama,
4. ovlasti i odgovornost rukovodećih državnih službenika u obavljanju poslova,
5. sastav, način rada i pitanja o kojima raspravlja stručni kolegij,
6. način ostvarivanja suradnje u vršenju poslova iz mjerodavnosti organa uprave,
7. programiranje i planiranje rada,
8. način ostvarivanja prava i dužnosti iz radnih odnosa i stegovne odgovornosti državnih službenika i namještenika,
9. ostvarivanje javnosti rada organa uprave.

(2) Pitanja iz stavka (1) ovog članka predstavljaju sadržaj (sistematiku) pravilnika i utvrđuju se redoslijedom kako su i navedena.

**Članak 5.**

**(Temeljne odredbe pravilnika)**

U temeljnim odredbama pravilnika određuju se pitanja koja se reguliraju tim pravilnikom, navode načela na kojima se zasniva unutarnja organizacija i način rada organa uprave, kao i poslovi koji su zakonom i/ili drugim propisom određeni u mjerodavnost organa uprave.

**Članak 6.**

**(Poseban dio pravilnika)**

1. Unutarnja organizacija županijske uprave, odnosno županijske upravne organizacije, koja se nalazi u sastavu županijskog ministarstva, utvrđuje se u posebnom dijelu pravilnika ministarstva, u čijem se sastavu nalazi.
2. Unutarnja organizacija službi za upravu, koje se nalaze u jedinstvenom gradskom, odnosno općinskom organu uprave, utvrđuje se u posebnom dijelu pravilnika jedinstvenog organa u čijem se sastavu nalaze.
3. Unutarnja organizacija gradske, odnosno općinske upravne organizacije, koja se nalazi u sastavu gradske, odnosno općinske službe za upravu, utvrđuje se u posebnom dijelu pravilnika službe u čijem se sastavu nalazi.
4. U posebnom dijelu pravilnika reguliraju se sva pitanja iz stavka (1) članka 4. ove Uredbe.

**Članak 7.**

**(Donošenje pravilnika)**

(1) O utvrđivanju unutarnje organizacije organa uprave odlučuje i pravilnik donosi:

a) rukovoditelj županijskog organa uprave, odnosno županijske upravne organizacije uz suglasnost Vlade Hercegovačko-neretvanske županije-kantona (u daljem tekstu: Vlada Županije);

b) gradonačelnik za jedinstveni gradski organ uprave, odnosno gradsku službu za upravu,

c)općinski načelnik za jedinstveni općinski organ uprave, odnosno općinsku službu za upravu

(2) Unutarnja organizacija organa i organizacija iz stavka (1) članka 6. ove Uredbe, utvrđuje županijski ministar, na prijedlog ravnatelja županijske uprave, odnosno upravne organizacije u sastavu ministarstva.

(3) Unutarnja organizacija službi i organizacija iz stavaka (2) i (3) članka 6. ove Uredbe, utvrđuje gradonačelnik, odnosno općinski načelnik sukladno zakonu i propisu o osnivanju tih službi ili organizacija.

(4) Prijedlog pravilnika o unutarnjoj organizaciji županijskog organa uprave i upravnih organizacija iz stavka 1. točka a) i stavka (2) ovog članka, prije dostavljanja Vladi Županije, obvezno se dostavlja na mišljenje županijskom Ministarstvu pravosuđa, uprave i lokalne samouprave i Uredu za zakonodavstvo Vlade Županije. Županijsko ministarstvo pravosuđa, uprave i lokalne samouprave i Ured za zakonodavstvo Vlade Županije, u okviru svojih mjerodavnosti daju mišljenje o prijedlogu pravilnika iz stavka (4) ovog članka, a s gledišta njegove usuglašenosti sa odredbama ove Uredbe, odnosno njegove usuglašenosti sa zakonima i drugim propisima iz članka 2. ove Uredbe.

1. Rukovoditelj županijskog organa uprave dužan je osigurati usklađenost prijedloga pravilnika o unutarnjoj organizaciji s mišljenjem organa iz stavka 4. ovog članka.
2. Rukovoditelj županijskog organa uprave dužan je, prilikom podnošenja prijedloga pravilnika o unutarnjoj organizaciji, Vladi Županije, radi davanja suglasnosti, uz pravilnik dostaviti i mišljenje organa iz stavka (5) ovog članka, data na prijedlog tog pravilnika, a u obrazloženju uz pravilnik treba datiizjašnjenje za primjedbe koje nisu usvojene i razloge zbog čega nisu usvojene.

**Članak 8.**

**( Usklađivanje pravilnika )**

Ukoliko dođe do izmjene zakona i/ili drugih propisa, kojima su utvrđene mjerodavnosti organa uprave, koje iziskuju drugačije unutarnja organizacija tog organa, mora se neodložno izvršiti adekvatno usklađivanje pravilnika.

**Poglavlje III – UNUTARNJA ORGANIZACIJA ORGANA UPRAVE**

**ODJELJAK - A. Unutarnja organizacija županijskih organa uprave i upravnih**

**organizacija**

**Članak 9.**

**( Način obavljanja poslova )**

Poslovi i zadaci iz mjerodavnosti županijskog organa uprave i županijske upravne organizacije (u daljem tekstu: županijski organ uprave) obavljaju se po pravilu, u okviru organizacijskih jedinica, a izuzetno, kada to odgovara prirodi, vrsti, opsegu i mjestu, poslove mogu obavljati samostalni izvršitelji izvan organizacijskih jedinica.

**Članak 10.**

**( Organizacijske jedinice )**

1. Za izvršavanje poslova iz mjerodavnosti županijskog organa uprave pravilnikom se mogu formirati organizacijske jedinice kao temeljne organizacijske jedinice i kao unutarnje organizacijske jedinice.
2. Vrsta i broj organizacijskih jedinica iz stavka (1) ovog članka, utvrđuje se prema vrsti, srodnosti, obimu i stupnju složenosti, međusobnoj povezanosti poslova i zadataka i djelotvornom izvršavanju poslova i zadataka iz mjerodavnosti županijskog organa uprave.

**Članak 11.**

**( Vrste temeljnih organizacijskih jedinica )**

1. Temeljne organizacijske jedinice mogu biti: kabinet, sektor, odjeljenje, inspektorat, centar, ured, servis i služba i izuzetno uprava, za izvršavanje specifičnih poslova iz mjerodavnosti Ministarstva unutarnjih poslova Hercegovačko-neretvanske županije- kantona (u daljem tekstu: MUP HNŽ).
2. U pojedinim županijskim organima uprave mogu se, samo izuzetno, ako je to neophodno i adekvatnije prirodi poslova i zadataka, za obavljanje određenih poslova, pored organizacijskih jedinica iz stavka (1) ovog članka, formirati i temeljne organizacijske jedinice pod drugim nazivom.

**Članak 12.**

**(Temeljne organizacijske jedinice)**

1. Temeljne organizacijske jedinice se mogu formirati sa ili bez unutarnjih organizacijskih jedinica u svom sastavu.
2. Izuzetno, u MUP-u HNŽ se mogu formirati i temeljne organizacijske jedinice u sastavu uprave iz stavka (1) članka 11. ove Uredbe.
3. Ako se u temeljnoj organizacijskoj jedinici formiraju unutarnje organizacijske jedinice, u tom slučaju se moraju formirati najmanje dvije te jedinice.

**Članak 13.**

**(Kabinet)**

Kabinet se formira za vršenje poslova i zadataka koji su neposredno vezani za potrebe rukovoditelja županijskog organa uprave.

**Članak 14.**

**(Sektor, odjeljenje, inspektorat, centar, ured, servis i služba)**

1. Sektor, odjeljenje, centar, ured, servis i služba formiraju se za vršenje istovrsnih, srodnih i međusobno povezanih upravnih i drugih stručnih poslova iz mjerodavnosti županijskog organa uprave, za koje je potreban određeni stupanj samostalnosti u rukovođenju, a opseg poslova zahtijeva najmanje pet izvršitelja, s tim da se u taj broj ne uračunava rukovoditelj organizacijske jedinice.
2. Izuzetno, odjeljenje se može formirati s manjim brojem izvršitelja, radi vršenja svih poslova iz jedne ili više oblasti iz mjerodavnosti županijskog organa uprave, ali ne manje od tri izvršitelja.
3. Zbog specifičnosti poslova pravnog zastupanja, koje obavljaju pomoćnici direktora Županijskog Zavoda za pružanje besplatne pravne pomoći, u tom Zavodu se mogu formirati odjeljenja sa najmanje dva izvršitelja, uključujući pomoćnika direktora.

**Članak 15.**

**(Inspektorat)**

1. Inspektorat se formira za vršenje poslova inspekcijskog nadzora iz mjerodavnosti županijskog organa uprave.
2. U inspektoratu kao temeljnoj ustrojbenoj jedinici, koja se formira za vršenje inspekcijskog nadzora u više oblasti, mogu se obrazovati odsjeci kao unutarnje organizacijskejedinice za određene vidove inspekcijskog nadzora.
3. Radom inspektorata upravlja glavni županijski inspektor.
4. Inspektorat se može formirati i kao unutarnje organizacijske jedinica u okviru sektora, uz uvjet da inspektoratom rukovodi pomoćnik ministra zadužen za taj sektor.

**Članak 16.**

**(Unutarnje organizacijske jedinice)**

1. Unutarnje organizacijske jedinice se mogu formirati samo u sastavu temeljne organizacijske jedinice i u svom sastavu ne mogu imati druge organizacijske jedinice, izuzev u MUP-u HNŽ.
2. Unutarnje organizacijske jedinice mogu se formirati samo u okviru one temeljne organizacijske jedinice u kojoj postoje dvije ili više vrsta poslova koji čine određenu samostalnu cjelinu i čije vršenje zahtijeva postojanje posebne organizacijske jedinice i posebno rukovođenje, a obim poslova svake unutarnje organizacijske jedinice zahtijeva najmanje tri izvršitelja, s tim da se u taj broj ne uračunava šef unutarnje organizacijske jedinice.

**Članak 17.**

**(Vrste unutarnjih organizacijskih jedinica)**

1. Unutarnje organizacijske jedinice se mogu formirati kao: odsjek, služba, pisarnica, arhiva, stanica i računovodstvo.
2. U pojedinim županijskim organima uprave mogu se, samo izuzetno, ako je to neophodno i adekvatnije prirodi poslova i zadataka, za obavljanje određenih poslova, pored organizacijskih jedinica iz stavka (1) ovog članka, formirati i unutarnje organizacijske jedinice pod drugim nazivom.
3. Prilikom formiranja unutarnjih organizacijskih jedinica mora se voditi računa da se utvrdi što manji broj tih jedinica i da njihov naziv odgovara vrsti i obimu poslova koji će se obavljati u tim jedinicama.

**Članak 18.**

**( Samostalni izvršitelji )**

Ako u okviru mjerodavnosti županijskog organa uprave postoje određeni poslovi koji čine samostalnu cjelinu, a zbog malog opsega tih poslova nema potrebe da se osnivaju organizacijske jedinice, niti se vršenje tih poslova može predvidjeti u okviru neke od predviđenih ustrojbenih jedinica, a za vršenje tih poslova je potreban samo jedan izvršitelj, u tom slučaju se za obavljanje tih poslova može predvidjeti samostalni izvršitelj, s tim da se mora odrediti tko vrši nadzor nad radom tog izvršitelja.

**Članak 19.**

**( Organizacijske jedinice izvan sjedišta županijskog organa uprave)**

1. Organizacijske jedinice izvan sjedišta županijskog organa uprave mogu se formirati u slučaju kada je to predviđeno županijskim zakonom ili propisom Vlade Županije, kao i kada

to zahtijeva poseban karakter poslova iz mjerodavnosti tog organa.

1. Pravilnikom županijskog organa uprave utvrđuju se poslovi i zadaci organizacijske jedinice iz stavka (1) ovog članka, kao i sjedište i područje za koje se takva organizacijska jedinica formira.

(3)Ako poslove iz stava (1) ovog članka zbog poslova obavljaju samostalni izvrštelji županijskog organa uprave, nema potrebe da se formira organizacijska jedinica.

**Članak 20.**

**(Utvrđivanje mjerodavnosti organizacijskih jedinica)**

1. Mjerodavnost ustrojbenih jedinica utvrđuje se u istom poglavlju pravilnika i istim redoslijedom, kojim se utvrđuju vrste organizacijskih jedinica u županijskom organu uprave.
2. Za temeljne organizacijske jedinice u kojima postoje unutarnje organizacijske jedinice prvo se utvrđuje mjerodavnost temeljne, a zatim mjerodavnost svake unutarnje organizacijske jedinice koje se nalaze u sastavu temeljne organizacijske jedinice.
3. Mjerodavnost temeljnih organizacijskih jedinica utvrđuje se na temelju poslova koji su u mjerodavnosti županijskog organa uprave navedenih u temeljnim odredbama pravilnika o unutarnjem ustrojstvu, a mjerodavnost unutarnjih organizacijskih jedinica utvrđuje se na temelju poslova iz mjerodavnosti temeljne organizacijske jedinice u čijem se sastavu nalaze.

(4) Za poslove koji se ne mogu svrstati u mjerodavnost nijedne temeljne i unutarnje organizacijske jedinice, određuje se da će ih obavljati samostalni izvršitelji.

**ODJELJAK - B. Unutarnja organizacija gradskih i općinskih organa uprave**

**Članak 21.**

**(Unutarnja organizacija službi za upravu)**

1. Na utvrđivanje unutarnje organizacije gradske, odnosno općinske službe za upravu, primjenjuju se odredbe ove Uredbe, ukoliko posebnim propisom gradskog, odnosno općinskog vijeća nije drugačije utvrđeno.
2. Ukoliko se u okviru iste gradske, odnosno općinske službe za upravu obavljaju poslovi vlastitih mjerodavnosti jedinice lokalne samouprave i povjereni poslovi od strane federalnih i/ili županijskih vlasti, za obavljanje tih poslova se formiraju posebne organizacijske jedinice.

**Članak 22.**

**(Unutarnja organizacija jedinstvenog organa uprave)**

U okviru jedinstvenog gradskog, odnosno općinskog organa uprave, mogu se formirati temeljne organizacijske jedinice iz članka 11. stavak (1) ove Uredbe, o čemu odlučuje gradonačelnik, odnosno općinski načelnik pravilnikom.

**Članak 23.**

**( Mjesni ured )**

Za obavljanje određenih upravnih poslova iz lokalne samoupravne mjerodavnosti općine može se odlukom općinskog vijeća formirati mjesni ured.

**Poglavlje IV. - SISTEMATIZACIJA RADNIH MJESTA**

**Članak 24.**

**( Sistematizacija radnih mjesta )**

1. Sistematizacijom radnih mjesta utvrđuju se radna mjesta državnih službenika i namještenika prema redoslijedu organizacijskih jedinica koje su formirane pravilnikom, počev od temeljne organizacijske jedinice do unutarnje organizacijske jedinice.
2. Za temeljne organizacijsk ejedinice koje u svom sastavu nemaju unutarnje organizacijske jedinice, prvo se utvrđuje radno mjesto rukovoditelja te jedinice, a onda radna mjesta državnih službenika i namještenika.
3. Za temeljne organizacijske jedinice koje u svom sastavu imaju unutarnje organizacijske jedinice, radna mjesta se utvrđuju sljedećim redoslijedom, i to: prvo se utvrđuje radno mjesto rukovoditelja temeljne organizacijske jedinice, zatim radno mjesto šefa prve unutarnje organizacijske jedinice, pa radna mjesta državnih službenika i namještenika te jedinice, a nakon toga slijedi radno mjesto šefa druge unutarnje organizacijske jedinice, pa radna mjesta državnih službenika i namještenika te jedinice i tako redom za ostale organizacijske jedinice.
4. Radna mjesta državnih službenika utvrđuju se tako što se polazi od više ka nižoj kategoriji radnog mjesta (pozicija radnog mjesta), a radna mjesta namještenika utvrđuju se iza radnih mjesta državnih službenika po istom redoslijedu kategorija radnih mjesta.

**Članak 25.**

**( Razvrstavanje poslova na radna mjesta )**

1. Razvrstavanje poslova temeljne djelatnosti iz mjerodavnosti organa uprave vrši se na radna mjesta rukovodećih državnih službenika, odnosno državnih službenika sukladno Zakonu o državnoj službi u Federaciji Bosne i Hercegovine („Službene novine Federacije Bosne i Hercegovine”, br.: 29/03, 23/04, 39/04, 54/04, 67/05, 08/06 i 04/12) preuzet Uredbom o primjeni zakona o državnoj službi u Federaciji Bosne i Hercegovine u Hercegovačko-neretvanskoj županiji („Narodne novine Hercegovačko-neretvanske županije-kantona”, br.: 01/12 i 01/14) i Uredbom o poslovima temeljne djelatnosti iz mjerodavnosti organa državne službe koje obavljaju državni službenici, uvjetima za vršenje tih poslova i ostvarivanju određenih prava iz radnog odnosa (“Službene novine Federacije Bosne i Hercegovine”, br. 35/04 , 03/06, 19/12, 08/14).
2. Razvrstavanje dopunskih poslova temeljnih djelatnosti iz mjerodavnosti organa uprave vrši se na radna mjesta namještenika, sukladno Zakonu o namještenicima u organima državne službe u Federaciji Bosne i Hercegovine (“Službene novine Federacije Bosne i Hercegovine”, broj**:** 49/05 i 103/21) i Uredbom o dopunskim poslovima temeljne djelatnosti i poslovima pomoćne djelatnosti iz mjerodavnosti organa državne službe koje obavljaju namještenici (“Službene novine Federacije Bosne i Hercegovine”, br.: 69/05, 29/06 i 65/20).
3. Radna mjesta rukovodećih državnih službenika i državnih službenika, odnosno namještenika iz stavaka (1) i (2) ovog članka, obuhvaćaju sljedeće elemente: naziv radnog mjesta, opis poslova, uvjete za vršenje poslova, vrstu djelatnosti, naziv grupe poslova, složenost poslova, status izvršitelja, pozicija radnog mjesta i broj izvršitelja.

**Članak 26.**

**( Raspoređivanje poslova i broj izvršitelja )**

1. Radna mjesta utvrđuju se tako što se na radnom mjestu obavljaju isti ili slični poslovi koji su međusobno povezani i koji se moraju obavljati kao cjelina.
2. Broj izvršitelja za radno mjesto određuje se prema vrsti, opsegu i složenosti poslova i zadataka, vodeći računa da se osigura puna zaposlenost svakog izvršitelja i maksimalno koristi njegovo stručno znanje i druge radne sposobnosti, tako da na istom radnom mjestu može biti jedan ili više izvršitelja što zavisi od opsegu poslova radnog mjesta.

**Poglavlje V. -RUKOVOĐENJE**

**ODJELJAK - A. Županijski organ uprave**

**Članak 27.**

**( Rukovođenje županijskim organom uprave )**

Rukovođenje županijskim organom uprave pravilnikom se uređuje na sljedeći način:

1. za županijsko ministarstvo utvrđuje se da ministarstvom rukovodi županijski ministar i da u rukovođenju ministarstvom ima zakonom i drugim propisima utvrđene ovlasti i određuje način korištenja ovlasti u donošenju općih i pojedinačnih akata iz mjerodavnosti ministarstva;
2. za samostalnu županijsku upravu, odnosno upravnu organizaciju utvrđuje se da upravom, odnosno upravnom organizacijom, rukovodi ravnatelj i navode se sve ovlasti koja ravnatelj ima u rukovođenju, a koja su zakonom i drugim propisima utvrđena, zatim se određuje način korištenja ovlasti u donošenju svih općih i pojedinačnih akata iz mjerodavnosti uprave, odnosno upravne organizacije kojom rukovodi, a onda se za to radno mjesto određuju svi elementi iz članka 25. stavak (3) ove Uredbe.

**Članak 28.**

**(Tajnik županijskog organa uprave)**

(1) Radno mjesto tajnika županijskog organa uprave utvrđuje se u poglavlju pravilnika koje se odnosi na rukovođenje organom uprave, odmah nakon definiranja pitanja iz članka 27. ove Uredbe.

(2) Za radno mjesto tajnika županijskog organa uprave utvrđuju se sve ovlasti koja ima u vršenju koordinacije temeljnih jedinica koje su za tajnika utvrđene u Uredbi o poslovima državnih službenika, način ostvarivanja koordinacije i opis poslova koje će tajnik vršiti s tim da se utvrđuju i svi elementi radnog mjesta iz članka 25. ove Uredbe.

**Članak 29.**

**(Rukovođenje temeljnom organizacijskom jedinicom)**

1. Temeljnom organizacijskom jedinicom, sektorom, odjeljenjem, centrom, uredom, servisom i službom rukovodi pomoćnik rukovoditelja županijskog organa uprave.
2. Upravom, koja se osniva kao temeljna organizacijska jedinica u MUP-u HNŽ, rukovodi policijski komesar, odnosno ravnatelj uprave.
3. Ovlasti rukovodećeg službenika iz stavaka (1) i (2) ovog članka rukovođenju temeljnom organizacijskom jedinicom, utvrđuju se sukladno zakonu i drugim propisima.

**Članak 30.**

**( Inspektorat )**

(1) Radom inspektorata, kao temeljnom organizacijskom jedinicom, rukovodi glavni županijski inspektor.

(2) Glavni županijski inspektor obavlja poslove propisane u Zakonu o organizaciji uprave u Županiji.

(3) Glavni županijski inspektor za svoj rad i rad inspektorata kojim rukovodi odgovara rukovoditelju županijskog organa uprave.

**Članak 31.**

**( Kabinet )**

Kabinetom rukovodi pomoćnik rukovoditelja županijskog organa uprave ili šef kabineta koji ima status rukovoditelja temeljne jedinice kojom ne rukovodi rukovodeći državni službenik što se treba konkretno odrediti u pravilniku o unutarnjoj organizaciji. županijskog organa uprave.

**Članak 32.**

**(Rukovođenje unutarnjom organizacijskom jedinicom)**

1. Unutarnjom organizacijskom jedinicom rukovodi šef unutarnje organizacijske jedinice, s tim što namještenik može biti na toj poziciji samo onda ako u toj jedinici ne postoje utvrđena radna mjesta državnih službenika.
2. Ovlasti šefova organizacijskih jedinica u rukovođenju tom jedinicom utvrđuju se sukladno odgovarajućoj uredbi iz članka 25. ove Uredbe, ovisno o tome da li imaju status državnog službenika ili namještenika.
3. Šef unutarnje organizacijske jedinice za svoj rad i rad jedinice kojom rukovodi, neposredno odgovara rukovoditelju koji rukovodi temeljnom organizacijskom jedinicom u čijem se sastavu nalazi unutarnja organizacijska jedinica i rukovoditelju organa uprave.

**Članak 33.**

**(Savjetnik rukovoditelja organa uprave)**

1. Ako je pravilnikom o unutarnjoj organizaciji županijskog organa uprave utvrđeno radno mjesto savjetnika, isto se utvrđuje izvan sistematizacije radnih mjesta, a iza radnog mjesta rukovoditelja tog organa.
2. Za radno mjesto savjetnika utvrđuju se elementi radnog mjesta sukladno odredbama iz članka 25. ove Uredbe.

**ODJELJAK - B. Rukovođenje organima uprave grada i općine**

**Članak 34.**

**( Rukovođenje gradskim/općinskim organom uprave )**

1. Jedinstvenim gradskim/općinskim organom uprave i gradskom/općinskom službom za upravu i upravnom organizacijom rukovodi gradonačelnik, odnosno općinski načelnik i u tom pogledu ima ovlasti utvrđene ustavom, zakonom, statutom grada, odnosno općine i drugim propisima.
2. Organom, odnosno službom iz stavka (1) ovog članka neposredno rukovodi pomoćnik gradonačelnika, odnosno općinskog načelnika, sa ovlastima koja na njega prenese gradonačelnik, odnosno općinski načelnik.

**Članak 35.**

**( Rukovođenje gradskim/općinskim upravnim organizacijama )**

Radom gradske/općinske upravne ustrojstva, bez obzira da li je samostalna ili u sastavu službe za upravu, rukovodi direktor sukladno propisu gradskog, odnosno općinskog vijeća kojim se osniva ta upravna organizacija.

**Članak 36.**

**(Rukovođenje organizacijskim jedinicama**

**u organima uprave grada/općine)**

Na rukovođenje temeljnim i unutarnjim organizacijskim jedinicama organa iz stavka (1) članka 34**.** ove Uredbe i upravnim organizacijama iz članka 35. ove Uredbe, shodno se primjenjuju odredbe o rukovođenju temeljnim i unutarnjim organizacijskim jedinicama u županijskim organima uprave, ukoliko propisom gradskog, odnosno općinskog vijeća nije drugačije utvrđeno.

**ODJELJAK C. - Službenici sa posebnim ovlastima**

**Članak 37.**

**(Službenici sa posebnim ovlastima)**

(1) U pravilniku o unutarnjoj organizaciji županijskih organa uprave utvrđuju se sukladno zakonu poslovi i zadaci za čije obavljanje su potrebna posebne ovlasti. Te poslove vezane za direktno izvršenje propisa sukladno zakonu obavljaju službenici sa posebnim ovlastima.

(2) Poslove inspekcijskog nadzora u okviru inspektorata kao temeljne sastavne jedinice ili izvan nje, vrše županijski inspektori kao službenici sa posebnim ovlastima.

(3) Ostale značajne poslove iz osnovne djelatnosti tijela uprave vezane za izvršenje zakona koji zahtjevaju posebnu samostalnost i odgovornost u radu vrše posebno ovlašteni službenici , kojima se rješenjem rukovoditelja županijskog organa uprave utvrđuje službeno zvanje i obim ovlasti i poslovi i zadaci koje vrše sukladno pravilniku o unutarnjoj organizaciji.

**Poglavlje VI. - STRUČNI KOLEGIJ I RADNA TIJELA**

**Članak 38.**

**( Stručni kolegij )**

(1) U županijskom i općinskom organu uprave, županijskoj i općinskoj upravnoj organizaciji može se osnovati stručni kolegij.

(2) Stručni kolegij raspravlja načelna i druga pitanja iz mjerodavnosti županijskog i općinskog organa uprave i upravne organizacije i daje mišljenja rukovoditelju županijskog i općinskog organa uprave i upravne organizacije za rješavanje tih pitanja.

(3) Sastav i djelokrug stručnog kolegija utvrđuje se pravilnikom.

**Članak 39.**

**( Radne grupe i druga radna tijela )**

1. Za izvršenje pojedinih složenijih stručnih poslova i zadataka za potrebe jedne ili više organizacijskih jedinica, u organu uprave se mogu formirati stalna ili povremena povjerenstva, radne grupe i druga tijela.
2. Sastav, broj članova, mjerodavnost i način rada tijela iz stava (1) ovog članka, utvrđuju se rješenjem rukovoditelja organa uprave, kojim se formira određeno radno tijelo, sukladno propisu iz stavka (4) ovog članka.
3. U radna tijela iz stavka (1) ovog članka imenuju se zaposlenici organa uprave, kao i stručnjaci iz drugih organa i institucija, ako je angažmiranje tih osoba neophodno s obzirom na zadatak radnog tijela.
4. Način osnivanja povjerenstava i tijela iz stavka (2) i (3) ovog članka kao i visina naknada za rad tih tijela, utvrđuje se posebnim propisom Vlade Županije za županijski nivo vlasti, odnosno propisom gradskog ili općinskog vijeća za odgovarajući nivo vlasti.

**Poglavlje VII. - SURADNJA U VRŠENJU POSLOVA I ZADATAKA**

**Članak 40.**

**( Suradnja organa uprave )**

(1) U izvršavanju poslova i zadataka iz svog mjerodavnosti organi uprave su obvezni osigurati suradnju, i to između:

1. organizacijskih jedinica unutar jednog organa, odnosno radnih mjesta, koju osiguravaju rukovodeći službenici i drugi službenici koji rukovode organizacijskim jedinicama;
2. organa uprave na horizontalnom i vertikalnom principu, koja se prvenstveno odnosi na pitanja provođenja programa rada i osiguranja jedinstvenih stavova u pogledu primjene propisa iz odgovarajuće oblasti;
3. županijskog organa uprave sa odgovarajućim federalnim organom uprave u pogledu ostvarivanja zajedničke mjerodavnosti Županije i Federacije Bosne i Hercegovine, kao i u pogledu jedinstvene i pravilne primjene federalnih propisa za čije su provođenje mjerodavni ti organi;
4. županijskog organa uprave sa odgovarajućim gradskim, odnosno općinskim službama za upravu, kao i međusobnu suradnju službi u općinama mjerodavnih za iste poslove, u pogledu pravilne i jedinstvene primjene županijskih i općinskih propisa za čije su provođenje mjerodavne te službe.

(2)Način ostvarivanja suradnje iz stavka (1) ovog članka, uređuje se pravilnikom organa uprave.

(3) Ako je zaključkom ili drugim aktom Vlade Županije ili Skupštine Županije određeno da dva ili više županijskih tijela uprave zajedno pripreme propis, odnosno drugi materijal, ili da izvrše drugi zadatak, rukovoditelji tih organa uprave dužni su odmah, po dobivanju takvog zaključka, odnosno akta dogovorno utvrditi način izvršavanja zajedničkog zadatka, i formirati zajedničko radno tijelo za izvršenje takvog zadatka.

**Poglavlje VIII. - PROGRAMIRANJE I PLANIRANJE RADA**

**Članak 41.**

**( Donošenje i sadržaj programa i plana rada )**

(1)Organi uprave imaju program i plan rada, koji donosi rukovoditelj organa.

(2)U programu rada utvrđuje se, mjesečni plan rada organizacijskih jedinica.

(3)U planu rada iz stavka (2) ovog članka utvrđuje se raspored, dinamika, izvršitelji i druga pitanja od značaja za izvršavanje planiranih poslova i zadataka.

(4)Način izrade programa rada, odnosno plana rada i način ostvarivanja programa i plana rada utvrđuje se pravilnikom.

**Poglavlje IX. - RADNI ODNOSI I STEGOVNA ODGOVORNOST**

**Članak 42.**

**(Reguliranje radnih odnosa i stegovne odgovornosti)**

U ovom poglavlju pravilnika uređuju se sljedeća pitanja:

1. određuju zakoni na temelju kojih državni službenici i namještenici ostvaruju prava, dužnosti i odgovornosti iz radnog odnosa, kao i interni opći akti u kojima županijski organ uprave uređuje način ostvarivanja prava i dužnosti iz radnih odnosa,
2. utvrđuje procentualno ili brojčano broj vježbenika koje će županijski organ uprave primati u radni odnos na vježbenički staž, sukladno zakonu, s tim što se procenat ili broj vježbenika određuje posebno za državne službenike, a posebno za namještenike, kao i broj volontera koji se mogu primiti na volonterski staž
3. određuju radna mjesta na kojima državni službenici imaju posebne ovlasti i sadržaj tih ovlasti ili mogu imati posebne ovlasti na temelju rješenja rukovodioca županijskog organa uprave. Te ovlasti se odnose na donošenje rješenja ili drugih pojedinačnih akata kojima se odlučuje o određenim pitanjima (ovlasti inspektora, izdavanje putnih naloga i slično),
4. određuju propisi koji se primjenjuju na stegovnu odgovornost za državne službenike i za stegovnu odgovornost namještenika.

**Poglavlje X. - JAVNOST RADA**

**Članak 43.**

**( Način ostvarivanja javnosti rada )**

1. U poglavlju pravilnika koje se odnosi na javnost rada, uređuje se način ostvarivanja javnosti rada organa uprave, koji se odnosi na način izrade i podnošenja izvješća o radu, kao i način davanja informacija i saopćenja za javnost.
2. Rukovoditelj organa uprave i upravne organizacije dužan je odrediti pitanja koja ne mogu biti predmet javnog informiranja.

**Poglavlje XI. - NADZOR NAD PROVEDBOM UREDBE**

**Članak 44.**

**(Nadzor nad provedbom Uredbe)**

Nadzor nad provođenjem odredaba ove Uredbe vrši Ministarstvo pravosuđa, uprave i lokalne samouprave županije.

**Poglavlje XII. - PRIJELAZNE I ZAVRŠNE ODREDBE**

**Članak 45.**

**( Primjena Uredbe )**

Odredbe ove Uredbe shodno se primjenjuju na urede i stručne službe Skupštine i Vlade Hercegovačko-neretvanske županije, kao i druge službe i tijela koje osniva Skupština ili Vlada Županije, Županijski sud u Mostaru i općinske sudove na području Županije, Županijsko tužilaštvo Hercegovačko-neretvanske županije, Županijsko javno pravobraniteljstvo, stručne službe koje osniva gradsko ili općinsko vijeće, odnosno gradonačelnik ili općinski načelnik, kao i općinsko javno pravobraniteljstvo, ukoliko posebnim propisom nije drugačije utvrđeno.

**Članak 46.**

**( Specifičnost poslova )**

Prilikom izrade pravilnika o unutrašnjoj organizaciji ureda, službe ili organa iz članka 45**.** ove Uredbe, uzimaju se u obzir specifičnosti poslova za koje su mjerodavni, kao i naziv radnih mjesta, uvjete za vršenje tih poslova i pozicija odgovarajućeg radnog mjesta.

**Članak 47.**

**( Obveza usuglašavanja pravilnika )**

Organi uprave su dužni donijeti nove ili uskladiti važeće pravilnike o unutarnjoj organizaciji sa odredbama ove Uredbe u roku od 180 dana od dana stupanja na snagu ove Uredbe.

**Članak 48.**

**( Prestanak važenja Uredbe )**

Danom stupanja na snagu ove Uredbe prestaje da važi Uredba o načelima za utvrđivanje uređenja županijskih tijela uprave i upravnih organizacija („Narodne novine Hercegovačko- neretvanske županije-kantona”, broj: 01/2000).

**Članak 49.**

**( Stupanje na snagu )**

Ova Uredba stupa na snagu osmog dana od dana objavljivanja u „Narodnim novinama Hercegovačko-neretvanske županije-kantona”.

**Bosna i Hercegovina**

**Federacija Bosne i Hercegovine**

**HERCEGOVAČKO-NERETVANSKA ŽUPANIJA-KANTON**

**VLADA**

**Broj:**

**Mostar,**

**Predsjednik**

**dr.sc. Nevenko Herceg v.r.**

**Obrazloženje**

**prijedloga Uredbe o načelima za utvrđivanje unutarnje organizacije županijskih, gradskih i općinskih organa uprave i upravnih organizacija**

**I Pravni temelj**

Sadržan je u članku 16. stavak (1) i članku 17. stavak (2) Zakona o Vladi HNŽ - K

(„Narodne novine HNŽ-K“ broj: 03/07 i 05/09) koji propisuje da Vlada Županije donosi uredbesa zakonskom snagom, uredbe, odluke, rješenja i zaključke, članku 53. stavak (2) Zakona o organizaciji uprave u FBiH („Službene novine FBiH“ broj: 35/05) i članku 166. Zakona o organizaciji uprave u Hercegovačko-neretvanskoj županiji-kantonu („Narodne novine HNŽ-K“ broj: 09/09) koji propisuju da će Vlada županije-kantona na prijedlog Ministarstva pravosuđa, uprave i lokalne samouprave utvrditi temeljna načela za unutarnje ustrojstvo organa uprave u Hercegovačko-neretvanskoj županiji- kantonu.

**II Razlozi za donošenje**

Zakonom o organizaciji uprave u FBiH određeno je da će županije, gradovi i općine uskladiti svoje propise o upravi sa ovim Zakonom, što je Hercegovačko-neretvanska županija- kanton i uradila donošenjem Zakona o organizaciji uprave u Hercegovačko-neretvanskoj županiji-kantonu 2009. godine.

Kako je stupanjem na snagu Zakona o organizaciji uprave u HNŽ-K („Narodne novine HNŽ-K“broj:09/09) prestala primjena Zakona o županijskoj upravi („Narodne novine HNŽ-K“ broj:11/99), potrebno je donijeti novu Uredbu o načelima za utvrđivanje unutarnjeg ustrojstva županijskih, gradskih i općinskih organa uprave i upravnih organizacija usuglašenu sa novim propisima, umjesto Uredbe o načelima za utvrđivanje uređenja županijskih tijela uprave i upravnih organizacija („Narodne novine HNŽ-K“ broj: 01/2000).

**III Pravna rješenja**

Ovim podzakonskim aktom, čl. 1. do 49. pored načela, utvrđuje se sadržaj pravilnika o unutarnjoj organizaciji, temelji za utvrđivanje ustrojbenih jedinica i uvjeti za njihovo organiziranje, sistematizacija radnih mjesta, rukovođenje organom i organizacijskim jedinicama, suradnja u vršenju poslova, programiranje i planiranje, primjena Uredbe, stupanje na snagu i prestanak važenja ranijeg propisa i druga pitanja od značaja za izradu pravilnika županijskih organa i tijela uprave, te gradskih i općinskih organa i tijela uprave ukoliko posebnim propisom gradskog odnosno općinskog vijeća nije drugačije utvrđeno.

**IV Financijska sredstva**

Za provođenje ove Uredbe nisu potrebna dodatna financijska sredstva u proračunu Hercegovačko-neretvanske županije-kantona za 2023. godinu.